Lugha ya Kiswahili inavyokuza sanaa katika mipaka ya Kimataifa\nJuma lililopita Lugha hiyo ilitangazwa kuwa lugha ya Nne Rasmi kutumika kwa nchi za Jumuiya ya Kusini mwa Afrika, SADC 

Carona Cermak, ambaye ni mwalimu wa Kiswahili katika Chuo Kikuu cha Masaryk nchini Jamhuri ya Czech ameiambia BBC kuwa lugha hiyo imepewa nafasi kama lugha ya kimataifa.

Anasema Kozi ya kiswahili katika chuo hicho hutolewa kwa wanafunzi na watu wote wanaopenda kujifunza kiswahili kwa sababu yoyote.

'Kwa kweli watu wengi wanaopenda kujifunza lugha ya kiswahili ni wanafunzi madaktari na wengine ni wale ambao kutembelea nchi za Kiafrika kama vile Tanzania na wanapenda kujifunza maneno mawili matatu ndio wakifika wawezi kujua ni jinsi gani watazungumza na watuwanaoishi Tanzania,'' anasema Carona Cermak.

Maonyesho mbalimbali ya utamaduni wa mswahili nchini Jamhuri ya Czech

Kabla ya kozi hiyo kuanza kufundishwa alishirikiana na chuo hicho katika maonyesho mbalimbali ya utamaduni wa mswahili. 

Wanafunzi wake wanasomea udaktari, wengine ni watu wanaotembelea sana Zanzibar, pia kuna mwandishi wa vitabu kuhusu Kenya na baadhi ni wafanyabishara katika eneo la Afrika ya mashariki. 

''Nafurahi kutangaza kiswahili kwa namna hii, huu ni mwanzo mzuri sana, naamini natengeneza ajira ya kufundisha kiswahili na kutangaza kiswahili,''alisema.

Kando na kufunza kiswahili katika chuo Kikuu nchini Jamhuri ya Cheki, Carona Cermak ni mwalimu wa kingereza wa shule ya chekechea nchini humo.

Anasema kuwa ametumia fursa hiyo kutafsiri kwa kiswahili mambo mengi anayofundisha.

''Naamini tukiweka mkazo kwenye kumwelimisha mtoto kupitia lugha yake mama basi atakuwa mwelewa zaidi, hivyo na mimi nikaona ni vyema mtoto wa Afrika Mashariki afaidike na haya ninayofundisha,''aliongeza Carona.

Kupitia mitandao ya kijamii bi Carona ameweza kuwafikia wazazi, watoto, walimu na wanajamii wengi wa Afrika Mashariki.

''Nimefungua channel ya Youtube, facebook na instagram kushirikisha watu mambo haya mazuri ya mtoto.'' 

Hivi karibuni mwimbaji maarufu nchini Marekani Beyonce aliachia kibao kipya na maneno ya kwanza kabisa ya...\n\ntl;dr:
Kiswahili kinazidi kukua na kushamiri kila uchao na kama zilivyoenea lugha za Kiingereza,Kifaransa na Kichina, Kiswahili pia kinandelea kwenda mbali zaidi.